Tervetuloa Herra käyttää lääkäriä -ohjelmaan!
Olen lääkäri Pekka Reinikainen.
Näissä jaksoissa olen puhunut keuhkoista ja keuhkosairauksista.
Nyt erityisesti jatkan vielä keuhkoahtaumataudista, -
jota sairastaa 200 000 suomalaista. Nyt lisää tästä taudin hoidosta.
Siihen on tiettyjä lääkkeitä, mutta tärkeää on, mitä itse voi tehdä.
Tietysti tupakoinnin lopetus. Jos on keuhkoahtaumataudin diagnoosi, -
mitä voi tehdä päivittäin? Maksaa vain muutaman minuutin -
ja on erittäin tärkeää keuhkoille: paljon laiminlyöty ja unohdettu -
pulloon hengitys. Hankit 1-1,5 litran pullon.
Laitat sinne noin 15 cm vettä.
Otat 60-80 cm:n pituisen letkun (läpimitta noin 1 cm) -
ja pistät letkun pullon pohjaan.
Sitten puhallukset. Laita vaikka pullo syliin kaikessa rauhassa.
Rentoudut. Otat mukavan asennon. Vedät ilmaa nenän kautta -
keuhkot suhtkoht täyteen. Sitten puhallat tähän tapaan.
(pulputusta)
Näin. Reilusti pitää kuplia, ei silti ihan valtavaa kuplintaa.
Keuhkoja ei tarvitse ihan tyhjäksi puhaltaa.
Tämän jälkeen voit vähän rykäistä. Huomaat, että limaa irtosi kivasti.
Syntyi vastapaine, joka avasi lyttyiset keuhkojen yläosat ja putket.
Keuhkoputkia pitkin pääsi vähän ilmaa tulppien ohi keuhkorakkulaan.
Sitten vastapaine hernepyssyn tavoin ponnauttaa limatulpan ulos.
Saitkin yllättäen monta neliömetriä lisää hengityspintaa.
Normaalisti 300 miljoonan keuhko- rakkulan tarjoama -
kaasujenvaihtopinta on jopa 70 m2.
Siitä desilitra verta aina levitetään sille 70 neliölle.
Desilitra syöksähtää siitä läpi sekunnissa kaasut vaihtaen.
Saat käyttöön suuremman ilman- vaihto-, hengityskaasun hapenotto-
ja hiilidioksidin poistopinnan. Olosi helpottuu. Keuhkot kiittävät.
Tämä 10-15 rauhallisen puhalluksen sarja on erittäin tärkeä.
Parin minuutin tauko ja toisto. Näitä useita per päivä -
muutaman tunnin välein. Tämä on hyvin tärkeä omahoito.
Se on ihan yhtä tärkeä, jopa tärkeämpi, -
kuin ne kirjoitetut pitkä- ja lyhytvaikutteiset avaavat lääkkeet.
Joskus hankalissa tilanteissa ja tiheissä pahenemisvaiheissa -
voit saada pitkä-/lyhytvaikutteis- ten inhalaatiolääkkeiden lisäksi -
vielä kortikoidilääkkeen inhaloitavaksi yhdistelmänä.
Siinä on sekä pitkävaikutteista avaavaa lääkettä että kortisonia.
Jos lääkäri hyväksi näkee, niin sitä säännöllisesti käytetään.
Sitten pahenemisvaiheiden omahoito. Siitä oli jo puhetta.
Nykyään lääkäri ja potilas tekevät yhteistyötä.
Lääkärin tulee selittää potilaalle, mistä on kyse.
Hän opastaa, antaa kotiin antibioottia/pahenemisvaihelääkkeitä -
varalle ja ohjeet siitä, milloin ja mitä määriä niitä tulee käyttää.
Ne ovat tärkeitä asioita.
Jos tilanne on päässyt TODELLA pahaksi, niin on kotihappihoito.
Ahtaumataudissa keuhkojen toiminta huononee välillä vähitellen.
Lopulta seurauksena voi olla hyvinkin vaikea -
kudosten tai koko kehon hapenpuute. Silloin on kotihappihoitoa.
Jos potilas täyttää tietyt määritellyt kriteerit, -
milloin kotihappihoitoa on perusteltua antaa, -
niin kuntoutusohjaaja neuvoo hoidon aloituksessa.
Hän ohjaa sitä ja neuvoo kotiseurannassa.
On niitäkin tapauksia, että kotihappilaitteet on asennettu.
Itsekin olen nähnyt niitä kotikäynnillä nurkassa pölyttymässä, -
ja huone on sakeana tupakansavusta.
Hapen ja tupakoinnin yhdistäminen ei ole hyvä juttu.
Silloin kotihappilaite tietenkin viedään pois.
Tämä on tietty aika harvinaista.
Voidaan käyttää myös yönaikaista ns. non-invasiivista ventilaatiota.
NIV:tä, jossa pannaan tähän maski -
ja tiiviisti kiinnitetään se remmeillä pään ympäri.
Yön aikana tuetaan hengitystä happihoidolla.
Se on ihan hyvä vaihtoehto. Helpottaa oloa.
Mielestäni se on jopa kotihappi- hoitoa parempi.
Sitten on olemassa keuhkonsiirto.
Entinen formulalegenda Niki Lauda -
oli pahasti palanut kolarissa ja leikattu useasti, mutta selvisi.
Hänellä oli myös keuhkovaurioita ja paha keuhkokuume, -
niin hänelle tehtiin keuhkonsiirto.
Keuhkonsiirtoa voi käyttää. Jos sydän pettää, -
voidaan siirtää sydän sopivan löytyessä.
Keuhkonsiirtokin on mahdollinen toimenpide.
Tehdään tietysti myös sydän-keuhko -siirtoja.
Joissakin tapauksissa joskus keuhkoahtaumataudissa -
on käytetty/käytetään keuhkon siirtoa.
Jos on paljon liitännäissairauksia, kuten ikävä kyllä usein on, -
siitä luovutaan, etenkin jos siellä on syöpäriski.
Silloin yleensä keuhkon siirtoon ei mennä.
Sitten muutama sana palliatiivisesta hoidosta -
eli oireenmukaisesta hoidosta ja saattohoidosta.
Palliatiivinen hoito on pitkälle edenneestä sairaudesta kärsivän -
ja hänen läheistensä hoitoa, kun parantavaa hoitoa ei enää ole.
Silloin paradoksaalisesti yllättäen voidaan hengenahdistusta -
hoitaa opioideilla. Morfiini- ja opioidijohdannaisten sanotaan -
heikentävän hengitystä, mutta tässä ne ovat perusteltuja.
Ahdistukseen ym. auttaa aika hyvin, jos muista hoidoista ei ole apua.
Tietysti myös keuhkoahtaumapotilaan kipu tulee hoitaa asianmukaisesti.
Siihen nämä opioidit ovat vallan mainioita.
Tämä on hyvä tietää. Monet luulevat, että kuollaan tukehtumalla.
Ei se niin mene. Jos ammattilaiset osaavat asiansa -
ja on palliatiivisen ja saattohoidon asiantuntemusta, -
niin käytetään opioideja ja morfiinijohdannaisia.
Poistuu ahdistus, ilmanälkä, ja olo on ihan mukava.
Ei kenenkään tarvitse pelätä sitä, että tulisi tukehtumiskuolema, -
kun on jo kuolema edessä ja hoidetaan viimeisiä hetkiä ja päiviä.
No, pitäisikö keuhkoahtaumatautia seuloa?
Mielestäni kyllä pitäisi, kun siihen on hyvät hoidot.
Potilasta voi varoittaa, että on keuhkoahtaumatauti, -
ja tupakka on jätettävä, ettei käy hassusti ajan mittaan.
Jos on yli 20 vuotta tupakoinut, kannattaisi pyytää spirometriaseula.
Ihan lääkäriltä voi tämmöistä kysyä ja katsoa, -
onko keuhkoahtaumatautia vai ei. Se olisi ihan järkevää.
Sen voi tehdä työterveyshuollossa ja tietysti erikoissairaanhoidossa.
Kyllä terveyskeskuksesta/ työterveyshuollosta saa lähetteet -
ja homma toimii. Erikoissairaanhoitoon ohjataan -
vaikeaa tautia sairastavat -
ja keuhkoahtaumatautiin alle 45-vuotiaina sairastuneet.
Silloin voi olla perinnöllinen asia taustalla, -
ja se vaatii erikoistutkimuksia.
Mitä työkykyyn tulee, sen arvioi ensisijaisesti työterveyslääkäri, -
epäselvissä tapauksissa keuhkosairauksien erikoislääkäri.
Paljon on tietysti tehtävissä. Ei se tarkoita työkyvyttömyyttä, -
jos on todettu keuhkoahtaumatauti.
No, miten se keuhkoahtauma- potilaan seuranta tehdään?
Pyritään vähintään kerran vuodessa tapahtuviin seurantakäynteihin, -
varsinkin, jos potilas valitettavasti yhä tupakoi.
En halua tuomita, saarnata, enkä moittia tupakoitsijoita.
Entisenä tupakoitsijana tiedän, -
kuinka tavattoman vaikeata joskus lopettaminen on.
Siinä täytyy antaa kaikki apu eikä tuomitsemista tai moitteita.
Tehtävämmehän on auttaa lähimmäistä hankalassa tilanteessa.
Vuosittain tapahtuvassa seurannassa käytetään hyödyksi -
tähän toimenkuvaan koulutettujen erikoishoitajien osaamista.
Nyt on onneksi niin, että monissa sairauksissa/sairausryhmissä -
on nykyään koulutettu alueelle erikoistuneita sairaanhoitajia, -
jotka ovat erittäin taitavia ammattilaisia.
He osaavat toteuttaa seurannan hyvin, -
jopa paremmin kuin vastavalmistuneet lääkärit.
Tämä resurssi on todella tärkeä. Meillä on tosi iso asia käsissä, -
koska potilaita on todella 200 000 Suomessa.
Jos on vuosittainen seuranta, niin on selvää, -
miten paljon lääkärikapasiteettia tämäkin nielisi.
Asia hoituu mainiosti kokeneilla, tähän erikoistuneilla hoitajilla, -
jotka osaavat seurannan todella hyvin.
Terveys 2000 -tutkimuksen mukaan -
Suomessa on siis 200 000 keuhkoahtaumapotilasta.
Miehistä 4,3 % ja naisista 3,1 % sairastaa sitä.
Tässä näkyy, että naisten tupakointi lähestyy miesten tupakointia.
Miesten vähenee, naisten lisääntyy. Onneksi kokonaistupakointi vähenee.
Uhkaavat pilvet taustalla ovat erittäin vaarallinen sähkötupakka -
ja mällin käytön lisääntyminen. Koko ajan on kyse nikotiinista.
Se aiheuttaa riippuvuutta ja koukuttaa dopamiini-
ja muut mielihyväratajärjestelmät, joita on tosi vaikea murtaa.
Kenellä sitten keuhkoahtaumatautia on eniten?
Nyt näyttäisi siltä, että sitä on eniten 65-74-vuotiailla miehillä.
Näistä miehistä ko. tautia on jopa 13 %:lla.
Se johtuu siitä, että tämä ikäluokka aikanaan tupakoi paljon.
Nuoruudessaan näistä tupakoi varmaan joka 3. tai 4.
Nyt tupakoi enää joka 5., niin tämä muutos näkyy jatkossa.
Todennäköisesti naisten keuhkotaudit vielä lisääntyvät, -
ennen kuin se tasoittuu.
No, mikä se kuolleisuus sitten on? Meillä kuoli v. 2012 ko. tautiin -
vähän yli 1 000 henkeä. Miehiä oli 700 ja naisia 300.
Meillä keuhkoahtaumataudin kuolleisuus on pysynyt -
viime vuosina suhtkoht ennallaan.
Joissakin maissa, esim Britanniassa ja Yhdysvalloissa, se on kasvanut.
Iso-Britanniassa keuhkoahtaumatauti oli jo v. 2010 -
4:ksi yleisin kuolinsyy eli erittäin merkittävä.
Siinä ovat varmaan suurkaupunkien (Lontoo, Birmingham ym.) -
ilmansaasteongelmat mukana kuvassa.
Sitten aloitan astman käsittelyn.
Jos keuhkoahtaumatautia sairastaa 200 000, -
niin astmaa sairastaa tuplamäärä, 400 000-500 000.
Se on suurin ongelma näissä keuhkosairauksissa lopulta.
Tietysti sekamuotojakin on. On niitä, joilla on molemmat taudit.
Astma on yllättäen osoittautunut -
keuhkoputkien limakalvojen tulehdussairaudeksi.
Tämä on hyvin tärkeää, koska siitä seuraa se, miten sitä hoidetaan.
Astma on siis tulehdussairaus.
Haluan painottaa tätä asiaa erityisesti.
Tähän tulehdukseen liittyy keuhkoputkien ahtautuminen.
Tyypillisiä astman oireita ovat yskä, limaneritys, -
hengityksen vinkuminen ja hengenahdistus.
Tässä ne keskeisimmät ja tyypillisimmät oireet.
Se on erittäin yleinen. 7-10 % väestöstä sairastaa astmaa.
Lisäksi noin 5 %:lla väestöstä on -
ajoittain astman kaltaisia oireita, mutta ei ole silti astmaa.
Kokonaisuutena voi olla noin 700 000 ihmistä, -
joilla on joko pysyvä tai ajoittainen astma. Eli tosi isoja asioita!
Tämä on meillä suuri sairausryhmä, samaa luokkaa kuin verenpainetauti.
Suomessa saa korvattavia lääkkeitä astmaan -
lähes saman verran kuin verenpainetautiin.
Lisäksi näistä 400 000-500 000 suomalaisesta astmapotilaasta -
on suorastaan hyvin vaarallinen astma noin 200 000 ihmisellä.
Siinä oli ennen nykyisiä astmalääkkeitä kuolleisuusriski.
Muistan 70-luvun alussa, kun olin päivystävä poliklinikkalääkäri.
Sinne tuli äkillisiä astmakohtauksia ja oltiin vähän aseettomia.
Ei ollut nykylääkkeitä. Tietysti laitettiin heti adrenaliinia -
ja kortisonitippa jne. Kyllähän ne saatiin siellä järjestykseen.
Juuri haastattelin potilasta, joka kertoi potilaan näkökulmasta -
70-luvulla, kun oli erittäin paha astmakohtaus.
Jopa pelotti mennä, kun ilma ei kulkenut ja oli kuolemanvaarakin.
Sitten lihas täyteen adrenaliinia. Sydän kävi kuin ompelukone.
Hakkasi hirveästi, mikä pelotti ja oli epämiellyttävää, -
mutta myös huojentavaa, koska ilma lähti kulkemaan.
Kohtausten hoito 70-luvulla oli aikamoista dramatiikkaa.
Itsekin niitä paljon hoidin, kun ei ollut lääkkeitä ja nykyhoitoja.
Suurin osa astmasta on allergiaperäistä. Ei kyllä kaikki.
Suurin osa saa oireita hengitysilmassa olevista allergeeneista -
eli allergiaa aiheuttavista aineista.
Aikuisiässä allergian vaikutus vähenee.
Jopa puolet aikuisena alkaneesta astmasta on semmoisia, -
joissa ei ole selvää osoitusta allergeeneistä.
Astma on todella lääkehoitoa vaativista pitkäaikaissairauksista -
toiseksi yleisin verenpainetaudin jälkeen.
Lähes 0,5 miljoonaa saa vuosittain näistä lääkkeistä KELA-korvauksen.
Astma on myös lasten yleisin pitkäaikaissairaus.
Se on siis erittäin merkittävä myös pediatrisella puolella.
Suurimmalla osalla astmaatikoista (200 000-300 000) on lievä tauti.
Se pysyy kohtalaisen mukavasti hallinnassa, -
kun käytetään moderneja lääkkeitä.
Ne tavallaan poistavat sen ja normalisoivat elämän.
Heillä voi olla pitkiä oireettomia kausia, jos ei tule lääkekatkoksia.
Aikuisista noin 4 % (200 000) sairastaa todella vaikeaa astmaa.
Se pahimmillaan uhkaa henkeä eikä ole mikään leikin asia.
Siinä täytyy olla hoidot kunnossa.
Astman sairaalahoidon ja ensiapu- päivystyksen tarve on vähentynyt -
nopeasti viimeisen 10 vuoden aikana -
ja tosi paljon verrattuna 70-lukuun mistä jo otin pari esimerkkiä.
Mutta astma on siis tulehdussairaus.
Se on keuhkoputkien limakalvojen inflammaatio eli tulehdus.
Inflammaatio tarkoittaa tulehdusta ilman bakteereja tai viruksia.
Infektio on tulehdus, jonka aiheuttavat bakteerit, virukset, sienet.
Tietysti molemmatkin voi olla. Inflammaation voi aiheuttaa...
Useimmiten inflammaatiotulehduksen aiheuttaa allergeeni.
Hyvänä kakkosen tulee virus ja sitten bakteeri. Nämä ovat tekijät.
Pitkään kestänyt ja toistuva astma- tulehdus (jylläävä ja hoitamaton)
aiheuttaa keuhkoputken toiminta- häiriöitä pitkässä juoksussa, -
erityisesti keuhkoputkien ahtautumista. On tärkeää ymmärtää, -
että jos et hoida sitä lääkärin ohjeen mukaan inhalaatiolla -
ja luulet pärjääväsi ilman, niin jatkuva tulehdus koko ajan jäytää.
Hoitamattomana se voi aiheuttaa pysyvän vaurion.
Kun keuhkoputket ahtautuvat, se ei ole hyvä asia.
Siksi kannattaa lääkärin ohjeen mukaan niitä käyttää eikä pinnata.
Ei pidä pelätä inhaloitavaa kortisonia turhaan.
Käyttämättä jättämisestä tulee pysyvä vaurio.
Sivuvaikutukset moderneilla inhalaatiokortisoneilla ovat -
aika mitättömiä. Ei niitä pidä pelätä. Ikävä kyllä on turhaa pelkoa.
Keuhkoputkien ahtautuminen vaihtelee normaalistikin -
vuorokauden eri aikoina, koska oma kortisolin eritys kehosta -
noudattaa tiettyä vuorokausirytmiä.
Keuhkoputkien ahtautuminen on aamulla/aamuyöllä voimakkaampaa.
Se voi vaihdella myös viikoittain, kuukausittain tai vuosien varrella.
Sitä voi tulla ja mennä. Välillä lievää astmaa ei tunne -
tai sitten se taas pulpahtaa pinnalle tuntemattomistakin syistä.
Tähän liittyy keuhkoputken supistumistaipumus.
Se oireilee, kun tulee erilaisia ärsykkeitä.
Vaikeassa ja pitkään jatkuneessa sairaudessa tulee tosiaan -
pysyviä rakennemuutoksia, joita hoidolla pyritään välttämään.
Mitä se tarkoittaa? Putket paksunevat, -
ja pysyvää sidekudosta voi tulla lisää limakalvoon -
ja keuhkoputkia ympäröiviin lihaskerrokseen.
Seuraus voi olla, että ellet käytä kortikoidi-inhalaattoreita, -
niin vahingoitat itseäsi. Keuhkojen toiminta voi huonontua pysyvästi, -
kun putket paksunevat ja ilma kulkee siellä huonommin.
Jos sitä taas hoidetaan hyvin, voit elää suhtkoht normaalia elämää.
Se kannattaa etkä pitkässä juoksussa aiheuta ongelmia.
Jos hoito on hyvä, keuhkot toimivat suurimman osan aikaa -
täysin normaalisti.
Limakalvojen tulehdus (astma siis tulehdustauti) -
ja siitä seuraava keuhkoputkien ahtautuminen ovat -
elimistön puolustusreaktioita. Elimistö suojautuu näin -
hengitettäviä vieraita aineita vastaan.
Keuhkoputket ovat aika herkät. Jos tulee saastetta tms., -
niin elimistö pyrkii näillä reaktioilla suojautumaan.
Astmassa se vaan on liian yliherkkä ja reagointi menee överiksi.
Kyseessä on ylireagointi. Vaikka elimistöä ei uhkaa suuri vaara, -
niin se reagoi liikaa tähän, ja siitä tulee astmaa.
Mistä johtuu, että meillä on niin paljon astmaa?
Astmat, heinänuhat ja atooppiset ihottumat tuntuvat lisääntyvän -
hygienian myötä. Kun on tarkasteltu -
Inkerin geneettisesti perimältään samankaltaista väestöä, -
niin siellä on paljon vähemmän em. sairauksia.
Ne elävät näet lähempänä luontoa -
ja syövät monipuolisemmin ja luonnollisemmin.
Meillä taas on ylihygienia ja turha karvaisten eläinten välttäminen.
Se ehkä tekee sen, että kun immuunijärjestelmällä ei ole -
puolustauduttavaa, kuten Inkerinmaalla, se turhautuu -
ja alkaa hyökätä omia kudoksia vastaan.
Siitä tulee autoimmuunityyppisiä reaktioita.
Tulisi elää luonnonmukaisesti, olla metsässä, luoda luontosuhde, -
taputtaa karvaisia eläimiä, syödä monipuolisesti juureksia, hedelmiä.
Jätettäisiin syömättä donitsit, burgerit ja makkarat.
Kyllä tällä on ilmeisesti erittäin suuri merkitys.
Luontosuhde ja lapset kannattaa pitää sopivan likaisina.
Riittää, kun ne pesee jouluksi ja juhannukseksi.
Mitä rasvaisempi iho ja tutummat bakteerit, sen terveemmät lapset.
Jatkuvasta saippualla pesusta iho kuivuu ja halkeilee.
Sinne tulee bakteereita, iho kutiaa ja tulehtuu, ja astma pahenee.
Näitä asioita on tutkittu ja todennäköisesti niissä on vahva perä.
Kannattaa nämä asiat huomioida.
Astma on siis paljolti ylireagointia ehkä ylihygieenisissä oloissa.
Sen olemme itse aiheuttaneet. Tästä varmaan saadaan -
lisää tutkimustuloksia, mutta alustava näyttö on vahva.
Tästä on tehty hyviä isoja väestötutkimuksia.
On verrattu Inkerin ja Suomen lapsia ja väestöä. Ero on iso.
Astman oireet siis todella ovat tulehdusta.
Tulehdus tekee limaneritystä. Potilas yskii, mikä ei ole normaalia.
Kun keuhkoputket ahtautuvat tulehduksesta ja limanerityksestä, -
limannousua ja yskää seuraa hengi- tyksen vinkuna ja hengenahdistusta.
Siinä on se paketti. Pitkäaikainen yskä etenkin yöllä -
on usein astman ensioire. Jatkuva yöllä yskiminen voi olla ensioire.
Lapsilla oireet on samat, mutta kasvu voi hidastua. On väsymystä.
Lapsi vetäytyy leikistä ja urheilusta.
Kaikki pieniä huomioitavia signaaleja.
Sitten pitää muistaa vuorokausirytmi.
Kortisonin eritys kehossa noudattaa vuorokausirytmiä. Se näkyy siinä, -
että astmassa keuhkoputket ahtautuvat helpommin aamuyöllä.
Silloin yskää helpommin on. Se voi olla oire tästä.
Kun asia hoidetaan ja lääkitys on kunnossa, -
niin tilanne korjaantuu ja palataan jopa täysin normaaliinkin elämään.
Jatkan astmasta lisää seuraavassa jaksossa.
Kiitos, kun olit mukana.
Jos olet saanut ohjelmista iloa tai hyötyä, -
voit tukea niiden tuottamista.
Voit soittaa numeroon 0600-10177.
Puhelun hinta on noin 12 euroa.
Voit myös laittaa maksun ruudussa näkyvälle tilille viitteen kera.
Silloin lahjoituksesi ohjautuu tämän ohjelman tuottamiseen.
Kiitos, kun olit mukana!
Tekstitys: Tuula-Riitta Virrankare